google/wiki40b huggingface dataset:
Werner Olsen

Utførte arbeider

Werner Olsens første dokumenterte byggeoppgave er Vågå kirke (1626–28). Det er en bindingsverksbygning, der stavkirkematerialer er gjenbrukt. Grunnplanen er et latinsk kors. Over krysset står en takrytter med høy tårnhjelm og fire små sidetårn (fialer), en arv fra gotikkens tårnarkitektur. Samme planform benyttet han i 1630 ved en påbygging av Ringebu stavkirke. Der ble den gamle stavkirken stammen i grunnplanens latinske kors. Teknikken er panelt bindingsverk, der bindingsverket er preget av utstrakt bruk av skråstivere i 45° vinkel oppe og nede ved bindingsverksstolpene. Stavkirken har forhøyet midtrom, og den basilikale formen ble videreført også i bindingsverket på tilbygget. De nye delene slutter seg således svært godt til de gamle delene av kirken. Som i Vågå kirke ble det bygget en takrytter med høy tårnhjelm og fire små hjørnetårn.
I 1630 bygget også Werner Olsen nytt tårn på sin barndoms kirke, Nes kirke i Hedmark. Kirken brant i 1770.
I 1634 var Werner Olsen første gang i Lom og forlenget stavkirkens skip mot vest i lafteteknikk. Lom stavkirke har også forhøyet midtparti, og den basilikale formen er videreført i tilbyggets laftevegger. I 1635 var Werner Olsen i Dale i Luster, der han bygget nytt tårn på kirken. Tårnet er ikke bevart. Attribuert til ham er også bygging av tårnhjelm på domkirken i Trondheim i 1638. I 1652 bygget han ny høy tårnhjelm på Ringsaker kirke, men hjelmen blåste ned allerede i 1669. I 1652 bygget han ny takrytter på Follebu middelalderske steinkirke i Gausdal, der initialene hans er skåret inn på en av takrytterens stolper.
I 1663 skulle Lom stavkirke utvides ytterligere, og Werner Olsen var på ny engasjert til å forestå byggearbeidene. Det ble bygget tverrskip, bygget i bindingsverksteknikk med delvis gjenbruk av stavkirkens materialer. Gjenbruk av materialene var økonomisk lønnsomt, samtidig som det gir en meget god sammenheng mellom originale deler og nye deler. I tillegg til tverrskipet ble det også bygget ny takrytter, av samme type som på Vågå kirke og Ringebu stavkirke.

Tilskrevne arbeider

Werner Olsens ry som kirkebygger har ført til at han er tilskrevet de fleste byggeoppgaver som er kjente i Gudbrandsdalen i hans tid. Dette gjelder arbeider på Fåberg kirke, Listad kirke i Sør-Fron, Kvam kirke i Nord-Fron og Lesja kirke. Ingen av disse er bevart, og kildematerialet er tynt.  Sønnen Oluf Wernersen videreførte tårnbyggertradisjonene i familien.
Åge Aleksandersens beste (1984-album)

Åge Aleksandersens beste er et samlealbum med Åge Aleksandersen, utgitt i 1984.
Kristiansand domkirke

Bygningen

Kirken er bygd etter tegning av arkitekt Henrik Thrap-Meyer og er en av landets største. Kirken har en forenklet gotisk spissbuestil, og betegnes som nygotikk. Bygningen er 70 meter lang og 39 meter bred, og tårnet er 70 meter høyt. Opprinnelig hadde kirken 2 029 sitteplasser og 1 216 ståplasser. I dag er den godkjent for 1 500 mennesker.
For å kunne utnytte de gamle murene fra kirken som brant i 1880, ble alteret lagt mot vest, mens kirker normalt pleier å ha alteret i øst. 
Bygningsarbeidene ble ferdige 1. februar 1885, og hadde da kostet totalt 240 000 kroner. Blant annet gikk det med 700 000 murstein à 2 øre. Kirken ble vigslet 18. mars 1885 av stiftsprost Johan M. Brun som var fungerende biskop.

De tidligere kirkene

Kristiansand fikk sin første kirke i 1645 som ble kalt «Trefoldighetskirken». Den ble vigslet 21. juni 1646. Det var en liten kirke bygd i tre. 
Kristiansand ble stiftstad og bispesete i 1682. Byen måtte da også få en standsmessig kirke, og stiftets første katedral fikk navnet «Vor Frelsers Kirke». Den var bygd i stein og ble vigslet av biskop Hans Munch i 1696, men brant ned allerede i 1734. 
Byens tredje kirke og andre domkirke ble vigslet i 1738 av biskop Jacob Kærup. Denne kirken gikk med i bybrannen 18. oktober 1880. 
Dagens kirke ble så reist på samme sted hvor alle de tre tidligere kirkene hadde stått.
Trafikkplanlegger

Egenskaper og kvalifikasjoner

Selv om det stilles høye krav til utdanning og personlige egenskaper hos en trafikkplanlegger finnes det i dag ingen formell utdannelse som leder til tittelen trafikkplanlegger. Det stilles krav til høy pålitelighet hos en trafikkplanlegger, og på lik linje med annet helsepersonell har de taushetsplikt. Samtidig må vedkommende ha stor økonomisk forståelse, og gjerne høyere utdannelse innenfor økonomi, transport eller logistikk.
En offentlig ansatt trafikkplanlegger tjener i overkant av 300.000 kr i året (2008).
Chalcophlocteis

Utseende

Middelsstore, smale, svarte praktbiller med flekker av skinnende skjell. Hodet er forholdsvis lite, pronotum sekskantet, bredere enn langt og litt bredere enn de lange og smale dekkvingene. Antennene er korte og tynne.

Utbredelse

Artene er utbredt i det sørlige Afrika.
Papa, Can You Hear Me?

Bruk i filmen

I filmen synger Yentl (Streisand) låten etter at hun har dratt hjemmefra for å studere Talmud. Hennes far døde nettopp, og Yentl synger sangen til ære for ham.

Andre tolkninger

«Papa, Can You Hear Me?» har også blitt tolket av mange andre artister. Nina Simone sang låten på studioalbumet A Single Woman i 1993, og Charlotte Church sang låten på studioalbumet Enchantment. Sangen ble også fremført av Lea Michele i Glee-episoden «Grilled Cheesus». Micheles rollefigur Rachel Berry synger låten for Burt Hummel (som ligger i koma) og sønnen hans Kurt Hummel. Rachel synger låten ute, på samme måte som Yentl i filmen, og senere ved sykehussengen sammen med Mercedes, Finn, Quinn og Finns mor Carol. Sangen blir også sunget i en episode av The Simpsons.
Storfjordnytt

Storfjordnytt er en ukeavis i Møre og Romsdal. Den kommer ut hver onsdag og dekker kommunene Norddal og Stordal, i tillegg til bygdene Geiranger og Liabygda i Stranda kommune. Avisen kom ut første gang som Norddal Bygdeblad 27. november 1979, men skiftet navn til Storfjordnytt (først Storfjord-Nytt) da dekningsområdet ble utvidet i 1989. 
Redaktør er Randi Flø.
Redaksjonen holder til på Sylte i Valldal i Norddal kommune.
Stenotarsia

Utseende

Middelsstore, nokså langbeinte gullbasser uten metallisk glans. Kroppen er matt og farget i gult eller rødt og svart. Pronotum er tydelig smalere enn dekkvingene. Med sine lange bein ligner slekten overflatisk på medlemmene i gruppen Trichiinae.

Levevis

Larvene lever gjerne i råtnende ved eller annet dødt, organisk materiale.

Utbredelse

Slekten er utbredt på Madagaskar.
Eudaimonisme

Eudaimonisme er en etisk doktrine utviklet av den greske filosofen Aristoteles.
Ordet eudaimonisme har sitt opphav i de greske ordene εὐ («eu», god) og δαίμων («daimon», sjel), og oversettes som «indre potensial». Eudaimonismen som etikk innebærer at et individ bør leve på en slik måte at det realiserer seg selv og på den måten lever et lykkelig liv. Denne etikken kalles gjerne lykkeetikk.
Den amerikanske filosofen Ayn Rands etiske teorier er sterkt påvirket av eudaimonismens idealer.
Toxotomimus

Utseende

Enicodini er middelsstore, mer eller mindre brunlige trebukker. Antennene er omtrent så lange som kroppen, pronotum uten pigger på sidene. På beina er lårene noe fortykkede. Noen av slektene (blant andre Enicodes) utmerker seg ved at dekkvingene er trukket ut til sprikende spisser bak.

Utbredelse

Slekten er hjemmehørende på Ny-Caledonia.
Andrew Lawrenceson Smith

Andrew Lawrenceson Smith også kjent som Anders Lauritzen Smith (født i Braco om lag 1620, død om lag 1694) var en skotsk håndverker, treskulptør og maler som var sentral i stavangerrenessansen og utsmykningen av Stavanger domkirke. 
Da Anders Smith kom til Norge, bosatte han seg først i Bergen. Han arbeidet der for billedskjæreren Peter Negelsen. De har trolig vært sammen om utsmykkingen av Borgund kirke. Han bodde i Bergen til omkring 1650, flyttet til Stavanger i 1658 og senere til Sola der han kjøpte gården Håland. Anders Smith var trolig gift første gang i Bergen, men navnet på kona er ukjent. Han ble gift andre gang med Maren Knutsdatter fra Sola. Han hadde fire barn.
Anders Smith regnes som en av de aller største kunstnerne innen bruskbarokkstilen. Det kalles bruskbarokk fordi utskjæringene minner om buene i et øre. På 1650-tallet fikk han i oppdrag å lage en ny prekestol til Stavanger domkirke av lensherren Henrik Below. Den praktfulle prekestolen kom på plass i 1658 – og er betegnet som et av de mest betydelige kunstverk i Norge fra barokktiden. I tillegg laget han de fem familieepitafiene som henger på veggene i våpenhuset og i sideskipene. Han har også laget flere altertavler og annen kirkekunst i Rogaland. Stavanger Museum har en samling av hans arbeider.
Eugène Lami

Biografi

Lami arbeidet innledningsvis i Horace Vernets malerverksted og studerte senere ved École des Beaux-Arts i Paris sammen med blant andre Camille Roqueplan og Paul Delaroche for Antoine Jean Gros. 
Lami begynte med litografier og gav i 1819 ut en serie med 40 scener fra det spanske kavaleri. I samarbeid med Vernet utførte han Collections des uniformes des armées françaises de 1791 à 1814 og kom med tiden til å bli berømt for sine fremstillinger av militærhistorie. Disse skildringer av militær art tiltalte den franske kongefamilie. Den skulle bli viktige velgjørere. Også James Mayer de Rothschild ble en viktig mesén som støttet ham.
Hans portrett av 1829 av kong Karl I av England som han føres til fangenskap i Carisbrooke Castle ble innkjøpt av kong Louis-Philippe av Frankrike og var utstilt i Den franske nasjonalforsamling fra 1848 til 1969. Dette verk kom senere, likesom hans portrett av 1840 av Louise Marie Adélaïde de Bourbon-Penthièvre, hertuginnen av d'Orléans i Tuileripalassets haver, til Louvre. 
Foruten litografi arbeidet Lami også i akvarellmediet. For det meste fant han imidlertid sine sujets i de høyere samfunnslags hverdagslig og i historien til det land eller det område han akkurat reiste i. Han lot seg også ofte inspirere av Alfred de Mussets verker. Hans storhetstid var under julimonarkiet og det andre franske keiserdømme, og særlig med sine skildringer av det elegante liv.
Lami tilskrives formgivningen av den romantiske tutuen, en hvit ballerina]kjole med flere lag tyll, som første gang ble benyttet i balletten Sylfiden i 1832.
Han foretok flere utstrakte studiereiser gjennom store deler av Europa. I 1854 oppholdt Lami seg på Krimhalvøya, der han ble øyenvitne til Krimkrigen og gjengav den i flere kunstverker. En annen viktig reise førte ham gjennom England og Skottland. 
Lami ble i 1837 ridder og i 1863 offiser i Æreslegionen.
Lamis maleri av Battle of New Orleans, som skildrer det avgjørende punkt i denne amerikanske seier over engelskmennene den 26. januar 1815, er i Louisiana State Museum i The Cabildo i New Orleans. Han mate også en scene fra stortingen av Redoubt #10 under beleiringen av Yorktown.
Propeller Recordings

Impeller Recordings

Et av Propellers underlabeler har fått navnet Impeller Recordings hvor ønsket er å gi en plattform til mindre artister som trenger et apparat for å spre musikken sin. Blant artistene hos Impeller finner man Cuckoo, Smoke Mohawk, Kobert, Far from Tellus og Moddi.
Nye Troms

Nye Troms er en avis som utgis i Målselv i Troms. Avisa dekker hovedsakelig kommunene Målselv, Bardu og Balsfjord. Den kom ut første gang i mars 1974. Avisa kommer ut tre ganger i uka. Eierne er for det meste småaksjonærer. Avisa eier eget trykkeri og har hovedredaksjon på Olsborg.
Første redaktør var Torstein Whittington Tengelsen som kom fra redaktørstillingen i Troms Folkeblad. Midt på 80-tallet forlot Tengelsen avisa og starta Framtid i Nord på Storslett i Nord-Troms. Nåværende redaktør er Gjermund Nilssen.
M60 Patton

Historie

M60 er en videreutvikling av M48. De første prototypene sto klare i 1958. De første produksjonskjøretøyene ble produsert av Chrysler i deres anlegg i Delaware. Fra 1960 foregikk produksjonen i Detroit, også på Chryslers anlegg, som senere ble overtatt av General Dynamics.
Da produksjonen ble avsluttet i 1987 hadde over 15 000 kjøretøyer blitt produsert for amerikansk bruk og eksport.

Teknisk

Vognføreren sitter framme i skroget.  
Kanonen er en M68 105 mm som er stabilisert og kan eleveres fra -10° til +20°. 63 skudd bæres i vogna, og kan være av typene APFSDS, APDS, HESH, HEAT eller røyk. En 7,62 mm mitraljøse sitter koaksialt med hovedskytset, og en 12,7 mm mitraljøse er tilgjengelig i et minitårn over vognførerens luke.
Motoren er en Teledyne Continental AVDS-1790-2C 12-sylindret luftkjølt dieselmotor som yter 750 hk ved 2 400 omdreininger i minuttet. Drivstoffkapasiteten er på 1 420 liter.  Den er montert bak i skroget.
Port-de-Paix

Port-de-Paix er en by i det nordlige Haiti. Den hadde i 2012 en beregnet folkemengde på 110 312, med 194 653 i kommunen med samme navn. Byen er hovedstad i departementet Nord-Ouest og ligger på landets Atlanterhavskyst.
Susan Sand-serien

Susan Sand-serien er en amerikansk romanserie for ungdom utgitt under forfatternavnet Marilyn Ezzell. Hovedpersonen i serien er tenåringen og detektivroman-forfatteren Susan Sand. I Norge ble bøkene utgitt av Bladkompaniet. Omslagsillustratør var Otto Wiese Moe.
Heterochlorota

Levevis

Larvene lever i råtten ved.

Utbredelse

Slekten er utbredt i Sør-Amerika (Ecuador...).
Den store stygge idrettsboka

Kritikk og kontroverser

Like etter utgivelsen ble Torkelsen saksøkt av spydkaster Trine Hattestad på grunn av injurierende påstander om doping. Saken ble avgjort i forliksrådet der Torkelsen sa seg villig til å betale Hattestad 100 000 kr i oppreisning.
USA-mesterskapet i fjelløp i 2014

USA-mesterskapet i fjelløp 2014 (2014 USA Mountain Running Championships) ble arrangert 6. juli 2014, i Loon Mountain i Lincoln i New Hampshire i USA.
Henri Lammens

Bakgrunn og virke

Han stammet fra det flamske Belgia, og meldte seg for jesuittordenen i Beirut allerede som 15-åring. Han forble i Libanon resten av sitt liv. I løpet av sine første åtte studieår der lærte han seg å mestre arabisk, latin og gresk. Hans første akademiske utgiivelse var en oppslagsbok om arabisk skikk og bruk (1889). Han redigerte al-Bashir, jesuittenes avis i Beirut, og etter utstrakt reisevirksomhet begynte han sin karriere som orientalist ved School of Oriental Studies ved jesuittenes kollegium i 1907.
Han publiserte en rekke studier om umajjadene, om mange om det pre-islamske Arabia: Etudes sur le regne du calife Omaiyade Mo'awia ler (1908), Le berceau de l'Islam; L'Arabie occidentale à la vielle de l'Hegire (1914). Han bidro også med mange artikler til førsteutgaven av Encyclopaedia of Islam, og bidro også med artikler til en rekke fagtidsskrifter.
Hans bidrag har hatt betydelig innflytelse blant vestlige islamhistorikere. Han har imidlertid blitt kritisert for at han i mange tilfeller har hatt en krass tilnærming. Samtidig er det klart at hans bidrag har bidratt til å løfte opp og bringe fremover forskningen innen flere av hans interesseområder.
Nedre Auli bru

Nedre Auli bru er en stålbjelkebro på fylkesvei 300 som krysser Aulielva i Tønsberg kommune i Vestfold. Brua er 49 meter lang, og lengste spenn er 19 meter.
Unibuss Ekspress

Historie

Arctic Express Antonsen ble opprinnelig etablert som et enkeltpersonforetak av Vidar Antonsen i 1989 og drev turbussvirksomhet. 3. desember 2002 ble selskapet omdannet til aksjeselskap under navnet Arctic Express Buss og Reisebyrå AS. 17. august 2005 kjøpte Sporveisbussene i Oslo virksomheten, forenklet navnet til Arctic Express AS og organiserte det som et datterselskap. Turbussvirksomheten ble overført til Sporveisbussenes turbiler, mens ekspress- og flybussvirksomheten fortsatte som før, fra hovedkontoret på Skårer. 20. juni 2007 endret konsernet Sporveisbussene navnet på datterselskapene, og selskapet endret navn til Unibuss Ekspress AS. Både det nye og det gamle navnet ble brukt i en overgangsfase.

Lavprisekspressen

Lavprisekspressen har siden 2003, det første halve året under navnet Bergenekspressen, vært et ekspressbusskonsept basert på salg over Internett der de første billettene til hver avgang selges veldig billig og prisen øker etter hvert som avgangene fylles opp. I dag tilbys det ruter mellom Oslo og Kristiansand, Stavanger og Trondheim, men det har tidligere også vært ruter til Bergen og København.
Utdypende artikkel: Lavprisekspressen

Torp-Ekspressen

Siden rundt år 2000 har selskapet drevet flybussruta Torp-Ekspressen mellom Sandefjord lufthavn, Torp, Drammen, Asker og Oslo bussterminal. Avgangene er koordinert med avganger og ankomster til flyselskapene Ryanair og Wizz Air.

Rygge-Ekspressen

Selskapet sikret seg løyve til å kjøre flybuss mellom Moss lufthavn, Rygge og Oslo, og Rygge-Ekspressen hadde sin første avgang 17. oktober 2007, samme dag som det første Norwegian-flyet lettet fra flyplassen. Rygge-ekspressen forventes å kjøre sin siste avgang 29. oktober 2016, samme dag som flytrafikken opphører.

Værnes-Ekspressen

8. oktober 2010 ble flybussvirksomheten utvidet til Trøndelag da selskapet fikk konsesjon på flybussdrift mellom Trondheim lufthavn, Værnes og Trondheim under navnet Værnes-Ekspressen. Ruta konkurrerer med Flybussen ved Vy Buss.

OSL-Ekspressen

23. september 2016 startet OSL-Ekspressen opp mellom Oslo lufthavn og Oslos østlige bydeler. Ruta betjener blant annet Lindeberg T, Tveita, Bøler, Skullerud T, Abildsø, Lambertseter senter og Leirskallen. Ruta var egentlig ment å starte etter at Rygge-Ekspressen er nedlagt, men ble framskyndet for å komme igang før Flybussen/Flybussekspressen rute FB6 til Mortensrud som har oppstart 1. oktober, en rute den i stor grad konkurrerer direkte med.
She (Handan)

She (kinesisk: 涉县; pinyin: Shè Xiàn) er et fylke i provinsen Hebei i Folkerepublikken Kina. Det ligger under byprefekturet Handan.
Fylket hadde 378 635 innbyggere i 1999.

Kulturminner

Wahuanggong (Guddinnen Nüwas palass) og steinfigurene (Wahuanggong ji shike, 娲皇宫及石刻), stedet fot hovedkvarteret til den 129. divisjon av åttende rutearmé (Balujun yi-er-jiu shi silingbu jiuzhi, 八路军一二九师司令部旧址) og Chengtangtempelets shanmen (Chengtang miao shanmen, 成汤庙山门) fra Jursjenerdynastiets tid er oppført på Folkerepublikken Kinas liste over kulturminner.
San Luis al Medio

Transport

Ruta 19 forbinder San Luis al Medio med  Durazno og  Treinta y Tres.
Sjokkbølge

En sjokkbølge er en slags forstyrrelse som forplanter seg. Det er en type trykkbølge som oppstår ved skarpe, voldsomme forstyrrelser som lyn eller andre elektriske gnister, ved eksplosjoner og ved at legemer beveger seg med hastighet som er større enn lydhastigheten. Som en vanlig bølge fører den energi og kan forplante seg gjennom et medium (fast stoff, væske eller gass) eller i noen tilfeller utenom et materielt medium, som et elektromagnetisk felt. Sjokkbølger er kjennetegnet ved en brå, nesten diskontinuerlig endring i egenskapene til mediet. På tvers av en sjokkbølge er det nesten alltid en brå endring av trykk, temperatur og tetthet. En sjokkbølge flytter seg gjennom de fleste medier med en høyere fart enn en ordinær bølge.
I motsetning til solitoner (en annen form for ikke-lineære bølger) dissiperer energien i en sjokkbølge relativt raskt. I tillegg vil den tilhørende utvidingsbølgen nå og stundom slå seg sammen med sjokkbølgen, slik at den delvis blir utjevnet. Lyden som følger et fly eller et prosjektil som bryter lydmuren er lydbølgen som kommer av at sjokkbølgen og utvidingsbølgen som flyet skaper slår seg sammen.
Når en sjokkbølge går gjennom et stoff, blir den totale energien bevart, men energien som kan utvinnes som arbeid og entropi øker. Dette fører for eksempel til en friksjonskraft på flyet som bryter lydmuren.
Etter en eksplosjon vil det oppstå store forandringer i trykk og temperatur. Trykkforandringen vil bre seg utover som en kulebølge med en hastighet som kan være vesentlig større enn normal lydhastighet, men hastigheten vil avta forholdsvis raskt fordi energien som bølgen fører med seg, overføres til varme.
Fra et prosjektil med overlydsfart sprer sjokkbølgen seg som en parabolsk bølge eller, hvis hastigheten ikke er for stor, tilnærmet som en konisk bølge, machbølge, begrenset av en kjegleflate med toppunkt i prosjektilet. Kjeglens halve åpningsvinkel, machvinkelen, er bestemt ved at sinus til vinkelen er lik forholdet mellom prosjektilhastigheten og lydhastigheten. Fenomenet minner om utbredelse av overflatebølger på vann fra en båt i bevegelse. For lysbølger er det tilsvarende fenomen kjent som tsjerenkovstråling.
NM på skøyter, stafett

NM på skøyter, stafett var et norgesmesterskap på skøyter, som ble arrangert årlig i perioden 1987 – 1992.
Mesterskapet ble vedtatt innført på Skøytetinget under tingforhandlingene på Vettre Hotel, Asker 7.–9. juni 1985, etter forslag fra Seksjonsstyret hurtigløp (SSH) i Norges Skøyteforbund i forbindelse med innføring av NM-uke på skøyter med de 3 mesterskapene Allround-NM, Sprint-NM og Stafett-NM for både damer og herrer. Slik at seniorene og juniorene hadde hver sin NM-uke uavhengig av hverandre. Første mesterskap i Stafett-NM skulle arrangeres sesongen 1986/87.
Under tingforhandlingene 1992 som fant sted på Rica Hotel, Stjørdal 12.–14. juni 1992, ble det vedtatt etter et forslag fra Grenstyret Hurtigløp (GSH) og stryke Stafett-NM som NM-øvelse.

Løpere

Løpere som har vært med på vinnerlag.
Årstallene viser til årstall for bilde.
Wenedyk

Wenedyk er et naturalistisk kunstig språk laget i 2002 av nederlenderen Jan van Steenbergen.

Språkeksempel

Fader vår på Wenedyk:
Potrze nostry, kwały jesz en czałór, sąciewkaty si twej numię.
Owień twej rzeń.
Foca si twa włątać, komód en czału szyk i sur cierze.
Da nów odzej nostry pań kocidzany.
I dziemieć nów nostrze dziewta, komód i nu dziemiećmy swór dziewtorzór.
I nie endycz nosz en ciętaceń, uta liwra nosz dzie mału.
Nąk twie są rzeń i pociestać i głurza, o siąprz. Amen.
Sjiraffer

Beskrivelse

Sjiraffdyr har hornvekster på hodet og karakteristiske lange tunger, som er velegnet til å plukke føde med. Det er store dyr som utelukkende lever i Afrika sør for Sahara, men mens okapien er stor og har en forlenget nakke, er sjiraffen enorm og har en nakkelengde som savner sitt sidestykke blant pattedyrene. Sistnevnte kan veie over 1 500 kg og bli mer en 5 meter høy, mens okapien sjelden veier mer enn 200-300 kg. Begge har 32 tenner (0/3, 0/1, 3/3, 3/3 = 32) og en magesekk med fire kammer. Begge har dessuten en svært lang og fleksibel gripetunge som er nærmest sort i fargen.
Okapi og sjiraff skiller seg også fra hverandre gjennom både levesett og habitat. Okapien trives i regnskogen og lever ofte i en solitær tilværelse, mens sjiraffen trives på den åpne savannen og gjerne lever i flokker på opp mot 25 individer.
Passiv-aggressiv personlighetsforstyrrelse

Passiv-aggressiv personlighetsforstyrrelse er en kategori av mellommenneskelige interaksjoner preget av negative, lite løsningsorienterte og fiendtlige holdninger. Aggresjonen kan være synlig på den måten at det blir satt opp hindringer for en person, eller den kan være mindre synlig og uttrykt på en mer passiv og indirekte måte for eksempel ved at en er overdrevet positiv overfor andres problemer.
Passiv-aggressivitet kan sees på som en personlighetsforstyrrelse preget av omfattende kryssende og negative holdninger som er vanskelige å sette i sammenheng, og kan få et offer til å tvile på seg selv og komme i dårlig stemning uten at det klarer å forklare hvorfor, ettersom manipulatoren tilsynelatende fremstår som positiv og morsom. Passiv-aggressiv oppførsel er vanligvis ikke ønsket hverken i arbeidslivet eller i mellommenneskelige forhold.